|  |  |
| --- | --- |
| MOLDE KOMMUNERådhusplassen 16413 MOLDE   |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
|   | Halgeir Brudeseth / 91346388 | 20/12078-2 |   | 28.02.2020 |
|  |  |  |  |  |
|  |  |  |

Reguleringsplan E39 Bolsønes - Kviltorp - oversending av revidert planprogram for fastsetting

Vi viser til oppstartsvarsel og høring av planprogram for reguleringsplan E39 Bolsønes-Kviltorp. Oppstartsvarselet ble utsendt 27.mai 2019 og høringsperioden var fram til 15.september 2019.

Planprogrammet er nå revidert for å imøtekomme noen merknader samt for å begrunne valg av utredningsalternativ og forkastede alternativ bedre.

Følgende hovedendringer er lagt inn i revidert planprogram:

Pkt.3.2.2 Effektmål for reguleringsplan E39 Bolsønes-Kviltorp:

Ny figur er lagt inn for å vise trafikkutvikling i Molde (E39 Tøndergård) og ferjesamband E39 Molde-Vestnes. Dette er gjort for å vise at det er lokaltrafikken som øker og for å gi bakgrunn for effektmål i dette punktet.

Pkt.5.1.2 Utredningsalternativet:

Direktetilkomster fra E39 (høyre av/på) er lagt til som aktuelt alternativ mot Retiroanlegget/båthavna og mot Retiroparken/Kunstgressbanen/Lubbenes.

Pkt.5.1.3 Alternativ som ikke utredes:

For å avklare bedre valgmulighetene som foreligger så er det tatt inn et nytt delkapittel.

I utredningen som lå til grunn for Molde kommunestyre sitt vedtak i Sak PS 68/17 ble det sett på forskjellige løsninger. Etter at kommunestyret gjorde sitt vedtak har Vegdirektoratet bekreftet at flere av løsningene ikke vil bli godkjent pga. tekniske forhold, bla. kryss i fjell.

Andre løsninger, som kryss i dagen på Fuglset og kulvertløsninger langs dagens veg vil bli vesentlig dyrere enn det som er forutsatt i NTP 2018-2029, og derfor utenfor Stortingets forutsetninger for prioriteringen.

Statens vegvesen varsler derfor mulig innsigelse mot et mulig krav om tunnelløsninger på strekningen Bolsønes-Årø.

Utredning foretatt av Statens vegvesen i desember 2019 bekrefter at konseptvalget for kryssing av Romsdalsfjorden opprettholdes, dvs. fjordkryssing fra Vik til Julbøen og videre til Bolsønes.

Pkt.5.3.8 Konsekvenser i anleggsperioden:

Under andre virkninger i planomtalen er klimagassutslipp tatt inn som et punkt.

Pkt.6.3 Framdrift:

Planlagt framdrift for planarbeidet er revidert.

Med hilsen

Halgeir Brudeseth

prosjektleder

*Tekst for godkjenning settes inn ved ekspedering.*

Vedlegg:

- Revidert planprogram E39 Bolsønes-Kviltorp

- Oppsummering og vurdering av merknader til planprogram/oppsummering av innspill til planarbeidet

- Merknader/innspill i sin helhet